Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17964

4. példa — Ha a burkolatra Boeing 747-400 típusú repülőgép 390 000 kg. legnagyobb felszálló súly korlátozást állapítottak meg, a tájékoztatás tartalmazza a következő megjegyzést: Megjegyzés: A megadott PCN érték B747-400 típus 390 000 kg. legnagyobb felszálló súly korlátozás alá tartozik. 2.6.7 Ajánlás — Határozzanak meg követelmény rendszert a burkolat olyan légijármű által történő igénybevételére, amelynek ACN értéke magasabb, mint a burkolatra a 2.6.2 és 2.6.3 pontok alapján meghatározott PCN érték. Megjegyzés: Az A. melléklet 19. részében egyszerű módszert ismertetünk a túlterhelés és határainak megfelelő szabályozására és a Repülőtér Tervezési Kézikönyv 3. része tartalmazza a burkolatok értékelésének, valamint a korlátozott túlterheléssel történő igénybevételének részletes ismertetését. 2.6.8 Az 5700 kg. súlyú (tömeg), vagy ennél könnyebb légijárművek kiszolgálására létesített forgalmi előtér (rakodóhely) burkolt felületének teherbíró-képességét a következő tájékoztatások megadásával tegyék közzé: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes